Georgia. australis. 351 



Ian. 3. 1775. 

 260. Aptenodytes magellanica F. 



(Fig. pict. G.) 



Aptenodytes fasciis duabus albis, altera includente ocu- 

 los, altera pectorali descendente in femora, rostro nigro, 

 pedibus rubicundis. Pernetty p. 243. tab. XV. 



Habitat in Terra del Fuego, Statuum Insula novi anni, 

 freto Magellanico, et Insulis Falklandiis. In insula novi 

 anni multa millia huius avis vidimus; stant statura erecta, 

 gregatim in aqua piscantur, merguntur et emergunt; saturae 

 in rupes et ipsos colles escendunt, ubi inter cespites rotun- 

 dos, elevatos Dactylidis glomeratae, victitant, dormiunt et 

 nidulantur, ova ponunt, pullos singulos excludunt et edu- 

 cant in cuniculis subterraneis. Vox rauca, clangens, et etiam 

 crotali instar erepitans, fere asinina. Homines Phocasque vix 

 metuunt, decedunt eis tamen de via, at si evadere neque- 

 unt homines, caput horsum vorsum ad latera alternantim 

 vertunt et subito vehementissimoque morsu pedes appropin- 

 quatium appetunt. Aliquot centena a nautis necata fustibus, 

 in navim allata, excoriataque nobis elixa assataque in cibum 

 cessere, nil minus quam ingratum. 



Corpus magnitudine circiter Aptenodytae antarcticae, 

 torosum. 



Rostrum rectum, carinatum, Iateribus compressum, 

 apice aduncum, basi rugoso-sulcatum, nigrum, fascia coeru- 

 lescenti-fusca, ante apicem utramque mandibulam cingente. 

 Mandibula superior longior dorso carinata, sulco a 

 fronte per nares oblique ducto, inque margine anteriore 

 ante apicem desinente, basi sulcis rugosis numerosis ante na- 

 res circiter desinentibus, apice adunco. Mandibula infe- 

 rior apice oblique truncata, subtus sulco per medium du- 

 cto, basi sulcis rugosis numerosis. Nares lineares in sulco 

 rostri. Lingua sublanceolata, apice obtusa, consita 5 or- 



